劉振之

劉振之（），字而強，浙江慈谿縣（今浙江省慈溪市）人。明朝政治人物。

生平
崇禎三年（1630年）舉庚午科浙江鄉試。以教諭遷河南鄢陵縣知縣。崇禎十四年十二月（1642年初），李自成陷許州，知州王應翼等被殺。自許州以南，再無堅城。鄢陵有奸人暗中通敵，倡言城小，宜速投降，被劉振之怒而叱退。典史杜邦舉道：「城存與存，亡與亡，人臣大義，公言是。」劉振之於是集合吏民共守。不久，闖兵蜂至，城陷。劉振之秉笏坐於衙門大堂。闖軍索縣印，劉振之不給，被綁置於雪中三日夜，罵不絕口，最後死於亂刃之下。朝廷追贈光祿寺丞《明史·列傳第一百八十一·忠義五》：劉振之，字而強，慈谿人。性剛方，敦學行，鄉人嚴重之。崇禎初，舉於鄉，以教諭遷鄢陵知縣。十四年十二月，李自成陷許州。知州王應翼被害，都司張守正，鄉官魏完真，諸生李文鵬、王應鵬皆死。自許以南無堅城。有奸人素通賊，倡言城小宜速降，振之怒叱退之。典史杜邦舉曰：「城存與存，亡與亡，人臣大義，公言是。」振之乃與集吏民共守。賊大至，城陷，振之秉笏坐堂上。賊索印，不與，縛置雪中三日夜，罵不絕口，亂刃交下乃死。初，振之書一小簡，藏篋中，每歲元旦取視，輒加紙封其上。及死，家人發篋，乃「不貪財、不好色、不畏死」三語也，其立志如此。贈光祿寺丞。邦舉，富平人。許被屠，鄢陵人恟懼，守者或遁走，邦舉捕得，斬以徇。及城陷，自成欲降之，邦舉罵曰：「朝廷臣子，豈為賊用！」賊抉其舌，含血噴之，遂遇害。。

參考文獻

相關條目
南阳之战

Z
Category:慈溪人
Category:明朝縣儒學教諭
Category:明朝鄢陵縣知縣
Category:明朝被杀害人物